Saakaşvili Prezident Kitabxanası

Saakaşvili Prezident Kitabxanası () — Tbilisi şəhərində yerləşən Gürcüstanın üçüncü prezidenti Mixail Saakaşvilinin şərəfinə tikilmiş özəl kitabxana. Kitabxana Tbilisi şəhəri Giorgi Saakadze yoxuşu 10 ünvanında yerləşir.

Saakaşvilinin Prezident Kitabxanası siyasi və sosial elmlər üzrə təhsil mərkəzidir. Onu təşkil edənlərin düşüncəsinə görə kitabxananın məqsədi liberal demokratik dəyərləri, azadlığı sevən müstəqil fikirləri, milli birliyi və müstəqilliyi, sərbəst bazar iqtisadiyyatını və Gürcüstan cəmiyyətində və post sovet ölkələrində təvəqqi etməkdir.

 Tarixi 
250px|thumb|left|Oxu zalından görünüş
Kitabxana 22 aprel 2014-cü ildə açılmışdır. Kitabxananın açılış mərasimində tələbələr və media nümayəndələri iştirak ediblər. Tədbirə Gürcüstanın keçmiş birinci xanımı Sandra Roelofs da qatılmışdır. Gürcüstanın keçmiş prezidenti Mixail Saakaşvili Prezident Kitabxanasının açılışında ABŞ-dən onlayn şəkild\ə qatılmış və dinləyicilərinə müraciət etmışdir. Kitabxana layihəsi tamamilə şəxsi ianələr hesabına maliyyələşdirilmiş və qeyri-kommersiya fondu kimi fəaliyyət göstərmişdir.

Gürcüstanda ilk prezident kitabxanasının yaradılması Amerika təcrübəsinə əsaslanmışdır. Lakin Saakaşvilinin kitabxanası prezident arxivi və muzeyindən daha çox təhsil mərkəzi olaraq yaradılıb.ინფორმაცია ბიბთლიოთეკის ბუკლეტებიდან Gürcüstanın keçmiş prezidenti Mixail Saakaşvili kitabxananın efirdə açılmasına işarə edərək, prezident kitabxanasının açılması ideyasının 2–3 il əvvəl, Reyqan kitabxanasına dəvət edildikdən sonra gəldiyini söyləmişdir.

Kitabxana oxuculara aşağıdakı xidmətləri təqdim edir:
 Siyasət və sosial elmlər, memarlıq və dizayn sahəsində geniş tədqiqat üçün kitabxana resursları;
 Gənc nəsil və fəal vətəndaşlar üçün müasir müzakirə platforması;
 Gürcüstanda fəal vətəndaşlar şəbəkəsinin inkişafına kömək etmək;
 Tələbələr və gənc tədqiqatçılar arasında akademik əməkdaşlığın təşviqi;
 Yerli və xarici media və politoloqlar üçün məlumat mərkəzi.

2020-ci ilin aprelində kitabxanada yanğın baş vermişdir.

 Memarlığı 
250px|thumb|right|Oxu zalında kitablar
5 mərtəbəli binanın layihəsinin müəllifi Yurgen Meyerdir. Qeyd edək ki, Meyer memar Lado Abramaşvili ilə birlikdə bina layihəsini kitabxanaya təhvil verib.

Prezident Kitabxanasının konfrans zalı 110–140 dinləyici üçün nəzərdə tutulmuşdur. Texniki tərəfi müxtəlif müzakirələr, mühazirələr, seminarlar və ya konfranslar üçün ən uyğundur. Salon ən son video və audio sistemləri ilə təchiz edilmişdir.

Oxu zalında ədəbiyyatla işləmək üçün oxuculara rahat və xoş şərait yaradılmışdır. Salonda İnternetə çıxışı olan kompüterlər və bir neçə dildə ədəbiyyat var. Salon hər gün 10:00-dan 22: 00-a qədər açıqdır.

Kitabxananın üst mərtəbəsindəki rahat ədəbi kafe və veranda bütün gün oxuculara və qonaqlara xidmət edir.

 Fondları 
Prezident Kitabxanasının oxu zalında təxminən 6000 kitab var. Kitabxana, bu yaxınlarda nəşr olunan müxtəlif mövzularda kitablara giriş əldə edə bilər. Bu kitablar arasında siyasət nəzəriyyəsi, regionşünaslıq, milli təhlükəsizlik, hüquq, tarix, memarlıq, dizayn və şəhərçilik aid nəşrlər var.

Sosial elmlər bölməsi iqtisadiyyat, antropologiya, sosiologiya və psixologiyanı əhatə edir. Kitabxana SAGE, Kembric, Viley, Çicaqo University Press, Harvard Universiti Press, Bloomsbury, Palgrave, Person, Rutledqe və digər aparıcı beynəlxalq nəşriyyatlarla əməkdaşlıq edir.

Gürcüstan üçün ən vacib sahə olaraq şərabçılıq və ədəbiyyata böyük diqqət yetirilir. Mixail Saakaşvilinin şəxsi kolleksiyasından olan kitablar oxu zalında mövcuddur.

Kitabxanada iki məşhur gürcü şahmatçısı Nona Gaprindaşvili və Nana Aleksandriyanın 1975-ci ildə dünya çempionu tacı uğrunda mübarizə apardığı şahmat masası var..

 Hadisələr 
Açılış günündən bəri kitabxanada ictimai, siyasi, dizayn və memarlıq sahələri ilə bağlı ictimai mühazirələr və forumlar keçirilir. Bunların arasında Dünya Elm və İncəsənət Akademiyasının fəxri prezidenti professor İvo Şlausun "İnsan Təhlükəsizliyi və İnkişafı" mövzusunda açıq mühazirəsi, məşhur Alman memarı Yurgen Meyer və gürcü dizayner Zviad Sikoliyinin ictimai görüşləri, Gürcüstan memarlarının ən böyük forumunun ilk toplantısı baş tutub.

 İstinadlar 

 Xarici keçidlər 
 Сайт Президентской библиотеки Саакашвили
 Страница Президентской библиотеки Саакашвили в Facebook
 Каталог книг библиотеки

Kateqoriya:Tbilisi kitabxanaları
Kateqoriya:Prezident kitabxanaları